[[Hyrdebrevet af 1817]], der var forfattet af biskop Münter, kunne stadig tildele fornuften en rolle: "... fornuftens rette brug og Den hellige Skrifts rette udtydning", altså en overensstemmelse mellem fornuft og åbenbaring.<ref>Citeret efter Lausten 2004, s. 206</ref> Hal Koch mener dog, at hyrdebrevet viste, at den teologiske rationalisme fra 1700-tallets [[Oplysningstiden|oplysning]] ikke længere stod så stærkt. Ved at anerkende eller betone at der i [[Bibelen|Skriften]] foreligger en guddommelig [[åbenbaring]], knyttet til Jesu person og udtrykt i hans lære, mener Koch, at "... det derfor måske ville være mere korrekt at betegne dette som [[supranaturalisme]]".<ref>Koch 1954, bind 6, s. 178f</ref>
Historie